Gedhang kalêbu woh-wohan kang nduwèni gizi kang apik.[1] Gedhang uga dadi sumber vitamin A, minêral, lan karbohidrat.[1] Gedhang bisa disogatké dadi ing méja makan utawa méja tamu, digawé salé gêdhang, pure gedhang, lan glêpung gedhang.[1]Kulit gêdhang bisa digunakaké kanggo nggawé cuka kanthi proses férméntasi alkohol lan asam cuka.[1] Godhong gêdhang kanggo mbungkus jajanan tradhisonal Indonésia.[1] Wit gêdhang bisa digawé sêrat klambi, kêrtas.[1] Yén wis dikêthok-kêthok cilik, wit lan godhong gêdhang uga kêna kanggo pakan kéwan ruminansia kayata wêdhus lan wêdhus gémbèl.[1] Biasané kanggo makani kéwan, yèn pas mangsa ketiga kang arang ana sukêt.[1] Kanthi cara tradisional banyu saka oyot gêdhang kepok uga kena digunakaké kanggo obat diséntri lan pêndarahan usus bêsar, lan banyu saka dêbogé kanggo obat lara kêncing lan pênawar racun.[1]